Downloaded from YTS.BZ
Official YIFY movies site: YTS.BZ
ประวัติศาสตร์ฟุตบอล ได้มอบคนที่มีชื่อเสียงให้เรามากมาย
ที่มุ่งมั่นกับเป้าหมายเดียว
คือการทำประตู
แต่ก็มีคนที่พยายามจะเซฟเรา หยุดเรา ไม่ให้เราทำประตูได้
ไม่รู้เพราะอะไรสินะ
ที่ดูเหมือนว่าตอนนี้ทุกคน พากันอยากเป็นผู้รักษาประตู
ทำไมอะ
บางทีมันอาจจะเป็นเพราะผู้ชายคนหนึ่งก็ได้
ดังนั้นวันนี้ผมจะมาเล่าเรื่อง ของชายที่ชื่อเอมิเลียโน มาร์ติเนซให้ฟัง
ใช่ครับ คนที่ทุกคนเรียกว่าดีบูคนนั้นแหละ
รางวัลเดอะเบสต์ฟีฟ่า สาขาผู้รักษาประตูยอดเยี่ยมแห่งปี
ตกเป็นของเอมิเลียโน มาร์ติเนซ จากอาร์เจนตินา
คนชอบถามผมว่าไอดอลของผมคือใคร
หรือผู้รักษาประตูคนไหน ที่ผมชื่นชมตอนเด็กๆ ผมมักจะตอบว่า
"การเห็นแม่ทำงานเป็นแม่บ้าน วันละแปดเก้าชั่วโมง…
ส่วนพ่อ ทำงาน…
พูดตรงๆ นะ พวกเขาคือไอดอลของผม" ขอบคุณทุกคนครับ
เขาคือผู้ชนะฟุตบอลโลก และผู้รักษาประตูยอดเยี่ยมของทัวร์นาเมนต์
เอมิเลียโน มาร์ติเนซ ผู้รักษาประตูยอดเยี่ยมประจำฤดูกาล
ผู้รักษาประตูยอดเยี่ยม ในศึกโคปาอเมริกาปี 2021
ในงานประกาศรางวัลบัลลงดอร์ ดีบู มาร์ติเนซคว้ารางวัลยาชิน
ตำแหน่งผู้รักษาประตูยอดเยี่ยม
อีกครั้งที่ดีบู มาร์ติเนซ คว้ารางวัลผู้รักษาประตูที่เก่งที่สุดในโลก
มันคือความฝันของเด็กทุกคนตั้งแต่อายุหกขวบ
มันคือเป้าหมายของผม และผมรู้ว่าผมพร้อม
(จากเรื่องสั้นของเอร์นัน กัสเซียรี)
- นายทำไม่ได้หรอก - นายมันไร้ประโยชน์ เหมือนไม้ผุๆ
ไอ้เห่ย! นายมันไร้ประโยชน์ ไอ้ผู้รักษาประตู
ผมไม่เคยกลัวลูกบอล ผมเข้มงวดกับตัวเองมากครับ
ผมเห็นผู้รักษาประตูอีกคน
และไม่เข้าใจว่าทำไมเขาถึงไม่ได้โอกาส
ผมอดทนกับทุกอย่างมาตลอด
ผมยอมรับไม่ได้ที่ไม่ได้ลงเล่น ผมอยู่ใต้เงามืด
ต้องเสียสละมากมาย มันไม่ได้เกิดขึ้นในชั่วข้ามคืน
ฉันรออยู่ว่าเมื่อไหร่เขาจะพูดว่า "ผมไม่เอาแล้ว ผมอยากกลับบ้าน"
เขาเป็นเด็กที่มีเป้าหมายจะประสบความสำเร็จ
ความคิดจิตใจของเอมิเลียโนทำให้เขาโดดเด่น เส้นทางที่เขาผ่านมาทำให้เขาแกร่งขึ้น
ใช่ เลือกทีมผู้เล่นได้แล้ว เอมิเลียโน มาร์ติเนซจะได้ลงเล่น
ฝีมือของเอมิเลียโนเป็นที่ประจักษ์ และเขาอาจได้รับโอกาสลงเล่น
สวัสดี คนแปลกหน้า
มีผู้รักษาประตูสองคนนี้แล้ว มาร์ติเนซจะไปทำอะไรได้
เขาว่ากันว่าเขาได้โอกาสเพราะโค้ช!
ถ้าไม่จ่ายค่าช่องเคเบิลดู ก็คงไม่รู้หรอกว่าหมอนี่เล่นอยู่ทีมไหน
เขาจะไปเป็นผู้รักษาประตูอะไรได้
จนกระทั่งทุกอย่างคลิก
ผมไม่ใช่หน้าใหม่ในทีมชาติอาร์เจนตินา
ผมเคยแข่งฟุตบอลโลก รุ่นอายุไม่เกิน 20 และ 17 ปี
หวัดดี คนเก่ง
ฉันเป็นคนตัดสินว่า นายจะกลายเป็นฮีโร่หรือคนเลว
ผมรู้ว่าผมเป็นผู้ปลุกความมั่นใจให้ทีมชาติ
ถ้าผมพุ่งถูกทาง มีโอกาส 80% ที่ผมจะเซฟได้
โทษทีนะ แต่ฉันจะซัดนายให้ยับเลยเพื่อน
ดีบูนี่ตัวตึงจริงๆ ครับ
เขาบ้าสุดๆ
แล้วถ้าเขาพูดแบบนั้นออกมา ก็แปลว่าเดี๋ยวมันเกิดขึ้นจริงแน่ๆ
ผมว่าเขาเข้ามาเติมเต็มทีมได้ยอดเยี่ยมมาก
อย่างแรกคือฝีมือการเซฟ
แล้วก็บุคลิกลักษณะของเขาด้วย
นายตื่นเต้นล่ะสิ
ไม่ว่าผมจะเซฟได้หรือไม่ ผมรู้ว่าพวกเขาไว้ใจผม
ผมรู้ว่าตั้งแต่วันที่น้องชายผมติดทีมชาติ ว่าเขาจะได้ยืนเฝ้าเสาต่อแน่นอน
ดีบูเป็นคนที่มีอุปนิสัยที่ยอดเยี่ยม
เขาทำให้คุณรู้สึกว่าคู่แข่งหลุดเข้าไปยิงได้ แต่จะทำประตูไม่ได้
เวลาเขาอยู่ที่ประตู เขาดูตัวใหญ่ขึ้น
ต่อให้เขาต้องพุ่งชนเสาเพื่อเซฟ เขาก็จะทำ
เขามีสัมผัสที่หก
สำหรับผม เขามีบางอย่างที่พิเศษ
เขารู้ดีว่ามันคืออะไร
เขาเกิดมาเพื่อเป็นผู้รักษาประตู
(เอมิเลียโน มาร์ติเนซ: เจ้าหนูผู้หยุดเวลา)
ผู้ชมทางทีวี 1,500 ล้านคนทั่วโลก กำลังดูแมตช์นี้อยู่
(18 ธันวาคม 2022 สนามกีฬาลูเซล กาตาร์)
อาร์เจนตินาเจอกับฝรั่งเศส!
(ฟุตบอลโลกกาตาร์ 2022 รอบชิงฯ)
ขอให้ผมได้ฝันสักนิดเถอะ
ทีมของเมสซีเจอกับทีมของอึมบาเป!
ใครจะเป็นผู้ชนะ
ตอนเดินเข้าสู่สนามนัดชิงบอลโลก
ผมรู้สึกท้องไส้ปั่นป่วน แบบที่ไม่เคยรู้สึกมาก่อนในฐานะนักบอลอาชีพ
ตอนที่เห็นถ้วยฟุตบอลโลกยักษ์
กับผู้ชมหกหมื่นเจ็ดหมื่นคน ในสนามกีฬาลูเซล…
คุณจะเริ่มรู้สึกถึงอะดรีนาลีน ของการเล่นนัดชิงฯ ฟุตบอลโลก
เราเชื่อในตัวพวกคุณ
เราเชื่อในทีมนี้ สู้ๆ อาร์เจนตินา
การได้เห็นผู้คนร้องเพลงชาติทำให้ผมนึกถึง
วัยเด็กของผมที่อาร์เจนตินา และสนามเด็กเล่นของโรงเรียน
แด่ชาวอาร์เจนตินาผู้ยิ่งใหญ่ ขอคารวะ…
(โรงเรียนซากราดา ฟามิเลีย มาร์เดลปลาตา ปี 2001)
เจ้าหนูโคโค่อยู่นั่น
ขอให้เกียรติยศแห่งชัยชนะ…
และถัดไปอีกหน่อยคืออาเล พี่ชายของผม
ที่พวกเราคว้ามาได้…
ครูที่กำลังนำเด็กๆ ร้องเพลง
คงอยู่ชั่วนิรันดร์…
ตอนนั้นเองที่ผมค้นพบสวิตช์
เราจะมีชีวิตอย่างผู้มีเกียรติ…
หือ นี่มันอะไรน่ะ
ทำไมฉันถึงมีสวิตช์ที่สะดือล่ะ
เกิดอะไรขึ้นกับฉันเนี่ย
หวัดดี
ทุกคนตัวแข็งหมดเลย
แปลกชะมัด
คุณครูครับ เกิดอะไรขึ้นครับ
ฉันไม่เข้าใจเลย
ใครพูดอะไรหน่อยสิ
โคโค่ โคโค่ ตื่นสิ
คุณครูครับ โคโค่ไม่ยอมคุยกับผม
เป็นไปไม่ได้ ฉันทำเหรอ
ฉันทำอะไรเหรอ
หรือยอมตายอย่างสมศักดิ์ศรี
เมื่อกี้มันอะไรน่ะ
(15 มกราคม 1999)
ผมอยู่มาแล้วทุกที่
แต่มาร์เดลปลาตา จะเป็นบ้านเกิดของผมตลอดไป
(มาร์เดลปลาตา อาร์เจนตินา)
เดินไปป้ายรถเมล์ตอนเจ็ดโมงเช้า เพื่อไปโรงเรียน
เดินจากหาดปุนตาโมโกเตส ไปยังย่านจาร์ดิน
ใช้เวลาราว 30 หรือ 40 นาที
ปั่นจักรยานไปสนามฟุตบอล ที่มีแค่เสาประตูไม้ ไม่มีตาข่าย
ผมกับพี่ชายใช้เวลาร่วมกันเยอะมาก แค่เราสองคน
สิ่งสำคัญที่สุดของครอบครัวเรา ของพ่อและแม่ที่เลี้ยงเรามา
คือพี่น้องต้องรักใคร่สมัครสมาน
เราตัวติดกันตลอด
หน้าบ้านเรามีรั้วลวดหนามอยู่
ผมว่ามันยาวสัก 15 เมตรได้ แล้วลูกบอลก็เด้งไปเด้งมาอยู่ตรงนั้นทั้งวัน
แข่งกัน ยิงจุดโทษ ใช้อกพักลูก โหม่ง ไขว้ยิง มีหมด
พวกเราเล่นแบบนั้นกันทุกวัน ต้องมีลูกบอลเข้ามาเกี่ยวเสมอ
เอมิ ไปเฝ้าประตู
แต่ฉันอยากเล่นกองหน้า
ฉันยิงประตู นายป้องกันไม่ให้เข้า โอเคไหม
ก็ได้
เจ้ารถถังลูคัส
เจ้ายุงผอมบราดี้
เจ้าหัวหยิกโลแกร์ซิโอ
ดีเอโก กาเรโย
ปาตา ซัวเรซ
จอมทำลายล้างอารีเอล
อารีเอลพาบอลไปทางขวา
จอมทำลายล้างยิง โกล!
เอมิเลียโนไม่ทันตั้งตัว
เจ้าหัวหยิกพาบอลเข้ากรอบเขตโทษ
ฟาวล์ ฟาวล์ครับ
เขยิบไปทางนี้ ไม่ โอเคดีขึ้น… เรียบร้อย
โตโต เบร์โตลโย
เปิดโด่งเข้ามาสูงและยาวมาก
- โหม่งเข้าไปเต็มๆ! - ไม่นะ
- ไม่! ไม่! - โคโค่พยายามจะบล็อก…
- เข้าประตูตัวเอง! - ไม่นะ!
เจ้าหนูโคโค่
ทำไม
เฮ้ เจ้าหนูผู้รักษาประตู นี่มันงานของผู้ใหญ่
นายไปเล่นก่อปราสาททรายดีกว่าปะ
- โตโต้ส่งบอลได้เยี่ยม! - ไม่นะ
จอมทำลายล้างเลี้ยงลูกมาอย่างเร็วจี๋
เฮ้ย นายคิดจะทำอะไรน่ะ
ไม่ดิ อย่า… นายทำอะไรอยู่ฮะ
ไม่ อย่าทำแบบนั้นนะ
ฉันจะซัดนายให้ยับเลย ฉันจะซัดนายให้ยับเลยคอยดู!
เอมิเลียโน มาร์ติเนซเซฟไว้ได้อย่างเหลือเชื่อ
ไม่น่าเชื่อเลย เอมิเลียโน นายมีมือกี่ข้างกันเนี่ย
เราชนะแล้ว เย่!
เหลือจะเชื่อ!
ทำได้ไง นายโคตรสุดยอดเลย
ที่นายทำมันเหลือเชื่อมาก นายคือซูเปอร์สตาร์
กางเกงนักเรียนนาย
แม่ต้องด่าเราตายแน่เลย
พวกมอสตรีอายุมากกว่าผม พวกเขาเกิดปี 89 กับ 90
เราไปโรงเรียน เล่นฟุตบอล ไปทะเลด้วยกันทั้งวัน
เราเริ่มเรียกตัวเองว่า "มอสตรี" หรือปีศาจ จากนั้นก็ติดปากมาตลอด
คือมันอธิบายความหมายของมอสตรีได้ยาก
ที่อาร์เจนตินา โดยเฉพาะที่มาร์เดลปลาตา
ตอนเด็กๆ เราอยากให้คนกล่าวขาน หรือมีชื่อที่บ่งบอกตัวตนของเรา
และสุดท้าย ผมคิดว่าชื่อมอสตรี เป็นชื่อที่ติดปากที่สุด…
"มอสตรีมาแล้ว"
มอสตรีคือกลุ่มแก๊งเล็กๆ ของเรา
มีเอมิ โตโต้ ดีเอโก อาเล แล้วก็ผม
พี่ชายของเพื่อนและเพื่อนคนอื่นๆ เรียกพวกเราว่า "มอสตรี"
"ไง มอสตรี"
ไม่รู้ทำไม พวกเขาเริ่มเรียกเราว่า "มอสตรี" แล้วเราก็ขโมยชื่อนั้นมาใช้
จากนั้นมันก็ติดปากมาเลย
ที่จริงเราไปสักคำนี้เป็นภาษาอาหรับกันด้วย
ตอนนั้นเราเชื่อใจคนแปลมาก
เราคิดว่ามันเขียนว่า "มอสตรี"
แล้วต่อมาตอนอยู่ที่ยิมที่อังกฤษกับน้องผม
มีชายอาหรับคนหนึ่งเดินมาพูดว่า "มอสตรี"
เราถึงได้รู้ว่า รอยสักของเราเขียนว่า "มอสตรี" จริงๆ
สมัยนั้นอินเทอร์เน็ตยังไม่แพร่หลายนี่นะ
อย่าถามว่าทำไมเป็นภาษาอาหรับ
ตอนนั้นเรายังเด็กกันมาก
ถ้าเป็นตอนนี้เราอาจจะสักคำนี้เป็นภาษาสเปน
ผมก็ไม่รู้ว่าทำไมต้องสักเป็นภาษาอาหรับ
แต่พวกเรามีกันห้าคน
และเรายังเรียกกันว่า "มอสตรี" อยู่
ในละแวกบ้านที่เอมิอยู่ตอนเด็ก
เดินไปแค่ห้าบล็อกก็จะเจอสนามแล้ว
เราจัดทัวร์นาเมนต์ ให้เด็กๆ ในละแวกบ้านแข่งกันอยู่เสมอ
(อัลแบร์โต มาร์ติเนซ คุณพ่อ)
พวกเขาอยู่กับลูกบอลทั้งวัน ทั้งเช้าสายบ่ายค่ำ
บางครั้งก็เล่นตอนฝนตกด้วย พวกเขาชอบฟุตบอลมาตลอด
ฟุตบอลอยู่ในชีวิตมาตลอด ตั้งแต่ยังเด็ก เด็กมากๆ
เด็กๆ นั่นลูกใช่ไหม
มีอะไรหรือเปล่า
หวัดดีลูก วันนี้ที่โรงเรียนเป็นไงบ้าง
หวัดดีฮะพ่อ เราไปแข่งที่ชายหาดมา
เราแพ้ 3-0 แต่เอมิเซฟได้สุดยอดมาก
เอมิ เล่าให้พ่อฟังหน่อยสิ
สุดยอดเลยฮะพ่อ ผมใช้ขาบล็อกเตะลูกออกไปแบบนี้
จริงเหรอ ลองเซฟลูกนี้ดูซิ ดูซิว่าลูกจะเซฟได้ไหม
เอมิเลียโน กางเกงลูกเป็นอะไร
นั่นกางเกงนักเรียนนะ แล้วพรุ่งนี้จะใส่อะไร
คือว่า…
แม่บอกเป็นพันครั้งแล้ว ว่าอย่าใส่กางเกงตัวนี้เล่นฟุตบอล
ไปอาบน้ำได้แล้ว ทั้งสองคนเลย
อย่างน้อยก็ไม่แพ้ 4-0 เนอะ
ลูกเซฟได้ลูกนึง
พ่อผมไม่ค่อยอยู่บ้าน
พ่อทำงานหนัก ต้องขนปลาทั้งวัน
พ่อต้องไปตลาดปลาเพื่อขนปลาขึ้นรถบรรทุก
เราจะเจอแม่ตอนหกโมงหรือหนึ่งทุ่ม ตอนกลับจากโรงเรียน
เขาคือเพื่อนซี้ฉันเลย เขาเป็นคนที่แบบ…
"แม่ทำอะไรอยู่
เดี๋ยวผมทำให้"
ตอนอายุแค่สี่ห้าขวบ
เขาก็ขี่จักรยานสีฟ้าคู่ใจ เอากระเป๋าตังค์ออกไปซื้อของให้แล้ว
เขาชอบช่วยเหลือเสมอ
ดูสิ เอมิ คิดว่าไง
โห แม่!
มันกลายเป็นกางเกงที่เจ๋งที่สุดในโลกเลย
วันนึงผมจะเป็นแชมป์โลก
แล้วแม่จะไม่ต้องทำงานหรือเย็บผ้าอีกเลย
จ้า แชมป์ตัวน้อยของแม่
เขาชัดเจนมากว่าเขาจะไป เพราะเขาพูดกับฉันเสมอว่า
"พอผมเป็นนักฟุตบอลแล้ว เพราะผมจะเป็นนักฟุตบอลแน่ๆ
แม่จะไม่ต้องทำงานอีกต่อไป"
ฟุตบอลเป็นสิ่งสำคัญที่สุดของผมเสมอ
แม้แต่ตอนเด็ก ผมก็จะปฏิเสธไม่ไปกินไอศกรีมหรือตกปลา
แล้วไปเล่นให้ทีมของผมในเช้าวันอาทิตย์
มันเป็นสิ่งที่ผมตั้งตารอมาทั้งสัปดาห์
ตอนเอมิยังเด็ก
ฉันจะคอยตะโกนบอกเขาจากในห้อง
"พอแล้ว นอนได้แล้ว พรุ่งนี้ต้องตื่นแต่เช้า"
แล้วรู้สึกเหมือนเขากำลังคุยกับใครอยู่
ฉันไม่รู้ว่าเป็นเพื่อนในจินตนาการ หรือเขาพูดกับตัวเองดังๆ อยู่
หวัดดี คนเก่ง
นาย… นายเป็นใคร
ฉันคือคนที่ตัดสินว่า ใครจะได้กลับบ้านไปอย่างมีความสุข
และใครจะกลับอย่างเศร้าๆ และนอนไม่หลับ
ฉันกำลังฝันอยู่แน่ๆ
ไม่ๆ นายตื่นอยู่
แต่นายพูดได้ แต่ลูกบอลพูดไม่ได้
ฉันไม่ได้แค่พูดได้นะ ฉันเดาะบอลได้ บินได้ แล้วก็ซัดเข้าไปตุงตาข่ายได้
ฉันชอบซัดตาข่ายให้กระจาย
ฉันเป็นคนตัดสินว่า นายจะกลายเป็นฮีโร่หรือคนเลว
- นายไม่มีตัวตน - ดูสิว่าใครพูดเนี่ย
คนที่โดนยัดเยียดให้ไปเฝ้าประตู เพราะดันเด็กที่สุด
ไอ้หนู
เป็นอะไรไปพ่อคนเก่ง กลัวฉันเหรอ
ฉันจะต้องกลัวนายทำไม
ในหัวผม ผมรู้มาตลอดว่าผมจะทำได้
ไม่เคยมีความคิดในหัวผมเลยว่า
"ถ้าไม่สำเร็จ ฉันจะไปทำงานที่ท่าเรือ"
ซูซานา รถ อัลแบร์โต
รถจี๊ปสีแดงเป็นรถคันแรกของพ่อผม
และผมจำได้ว่ามันมักจะมี…
หมายถึงพ่อผมคอยดูแลให้สะอาดอยู่เสมอ แต่ก็มักจะมีอะไรพังอยู่ตลอด
เด็กขี้เซา ตื่นได้แล้ว ไปกันเถอะ
มาแล้วครับ
ระวังฝักบัวในรถกันด้วยนะ หรูหราหมาเห่าเลยเนอะ
พ่อ เมื่อไหร่พ่อจะซ่อมรูนั่นซะทีฮะ
เอาไว้ให้ปลาจะได้ไม่แห้งตอนส่งไง
กิจวัตรของเราคือตื่นแต่เช้า
ภรรยาผมจะทำงาน
ส่วนผมต้องพาลูกๆ ไปที่ท่าเรือตอนหกโมงเช้า
ถ้าผมต้องไปที่ไหน ผมก็พาพวกเขาไปด้วย
ไว้เจอกันฮะพ่อ
พ่อจะมารับนะ
บ๊ายบายพ่อ รักพ่อนะ
ทำตัวดีๆ ทั้งสองคนเลยนะ สู้ๆ
เราไปที่ซากราดา ฟามิเลีย
ซึ่งเป็นโรงเรียนธรรมดาทั่วไป ของท่าเรือมาร์เดลปลาตา
เอมิเลียโนเป็นเด็กน่ารัก พูดเก่งมาก
(อาเลฮานดรา เลออน คุณครู)
เขาตัวสูงที่สุดในชั้นเรียน ขายาวมาก
เขามักจะวิ่งไปโน่นมานี่ไปทั่ว
เราต้องคอยบอกว่า "เอมิ ห้ามวิ่งนะ เอมิ"
เขาจดจ่อกับเรื่องกีฬามาก แต่ก็ไม่เคยละเลยการเรียน
เจ็ดคูณหนึ่งเท่ากับ…
เจ็ด
เจ็ดคูณสองเท่ากับ…
สิบสี่
เจ็ดคูณสามเท่ากับ…
ยี่สิบเอ็ด
เจ็ดคูณสี่เท่ากับ… ยี่สิบแปด
เจ็ดคูณห้าเท่ากับ…
เด็กมากมายฝันอยากเป็นซูเปอร์ฮีโร่ เพื่อช่วยเหลือผู้คน
หรืออยากเป็นนักสำรวจผู้ยิ่งใหญ่ เพื่อค้นหาสมบัติที่ซ่อนอยู่
เย่!
ไม่นะ!
แต่ผมฝันอยากเป็นผู้รักษาประตู ที่เก่งที่สุดในโลก
ก็ไม่แปลก เนอะ
เอมิเริ่มเล่นที่อูร์กีซาด้วยความบังเอิญ
เพราะพวกเขาต้องการเด็ก
อาเลเล่นเป็นกองหน้า
และบางครั้งโค้ชก็ถามว่า "เอมิ อยากเล่นกับเขาด้วยไหม"
เพราะอาเลเกิดปี 1990 ส่วนเอมิเกิดปี 1992
เขายังเด็กมากตอนอยู่ที่อูร์กีซา น่าจะหกหรือเจ็ดขวบ
เราขาดผู้เล่นอยู่คนหนึ่ง แล้วเขาก็บอกว่า "ไม่ ผมเป็นผู้รักษาประตู"
เราเลยต้องเล่นโดยขาดผู้เล่นไปคนนึง เพราะเขายืนกรานจะเป็นผู้รักษาประตู
แล้วต่อมา มีวันนึง ผู้รักษาประตูตัวจริงป่วย เล่นไม่ได้
เอมิเลยลงแทน แล้วเราก็ให้เขาเล่นต่อมา
ผมไม่แน่ว่าจะชอบแข่งขันขนาดนี้ไหม
ถ้าไม่ได้พี่ชายผม
สวัสดีอีกครั้ง คนเก่ง!
นี่ ทำไมไม่คุยกับฉันฮะ
อ๋อ เด็กน้อยกลัวนี่เอง
เฮ้ย มองฉันสิ เจ้าหนูน้อย เฮ่ย!
มองฉันสิ!
เย่! วู้ฮู้!
อย่างแรกเลย เอมิเลียโนตัวใหญ่มาก เมื่อเทียบกับเด็กวัยเดียวกัน
นอกจากนี้ เขายังมีเสียงที่ทรงพลัง ซึ่งไม่เหมือนเด็กในวัยนี้
เราชอบพูดว่าเหมือนมีโค้ชอีกคนในสนามเลย
(ฮอร์เก เปตา โค้ช)
มีบางแมตช์ กรรมการเดินมาหาเราและพูดว่า
"คือว่าโค้ชทีมอื่นขอดูบัตรประชาชนเขา
เพราะพวกเขาไม่เชื่อว่าเขาอายุเท่านั้นจริง"
เขามีแรงขาที่น่าประทับใจ
บางครั้งเขาก็เล่นกับเพื่อนร่วมทีม เพื่อแลกกับน้ำอัดลม
เขาจะเหินจากเสานึงไปเสานึง และเอาชนะพวกเขาได้ตลอด
ฮอร์เก เปตา กับคาโช กอนซาโล พาเราซ้อมในสวนสาธารณะเพื่อไปแข่ง
ผมจำได้ว่าพวกเขาเข้มงวดมาก
เราเอาเสื้อกันหนาว กับกระเป๋าเป้ของเด็กๆ มาทำเป็นเสาประตู
เราจะเอาลูกบอลไปแขวนไว้กับต้นไม้
ใครเดินมาก็ดึงเชือกให้บอลลอยขึ้น แล้วปล่อยมันลงมา
พ่อแม่อย่างพวกเราก็ช่วยกัน
ช่วยทาสีสนาม ตัดหญ้า ฝึกสอนเด็กๆ
พาพวกเขากลับบ้าน ไม่งั้นวันอาทิตย์ของเราคงไม่มีวันจบแน่
แต่ก็เป็นช่วงเวลาที่ดีมากจริงๆ
คนนี้ไงผู้รักษาประตูที่เซฟจุดโทษได้หมด
(ข่าวโรงเรียน)
ขอดูหน่อย
(เขาเซฟได้ยังไง)
สู้เขา!
เราอยู่ที่ตาเยเรสแค่ไม่นาน
แล้วเราก็ไปอยู่กับซานอิซิโดร
เขาเป็นผู้รักษาประตูแล้วตอนอยู่ซานอิซิโดร
เป็นทีมที่ดีมากๆ ทีมมาร์เดลปลาตารุ่นปี '92
ผมอยู่กับพวกเขาปีหรือสองปี
เพราะพวกเขามีเส้นสาย ที่จะพาพวกเราไปทดสอบฝีเท้าที่บัวโนสไอเรสได้
- ผมไม่รู้จะทำยังไงแล้ว - ค่าไฟแพงขึ้นสองเท่า
เรามีค่าไฟ ค่าเทอมลูก ค่าน้ำมันที่ต้องจ่าย เราจะทำยังไงดี
แต่ค่าเทอมลูกสำคัญที่สุด ยังไงก็ต้องกันไว้
ผมพร้อมแล้วฮะ
- พร้อมอะไร - พร้อมไปบัวโนสไอเรส
ไปนอนได้แล้ว ยังอีกนานกว่าจะเปิดเทอม
ผมอยากเล่นให้สโมสรใหญ่ๆ
มันใช้เงินเยอะนะ
ทั้งค่าเดินทาง ค่าที่พัก
ใช่ ลูก พ่อก็อยากให้ลูกได้ทำตามฝันนะ แต่ตอนนี้มัน…
ครับ ผมเข้าใจ ไม่เป็นไรครับ
ฉันระวังเรื่องค่าใช้จ่ายมาก ฉันใช้ชีวิตแบบเดือนชนเดือน
ฉันจะแบ่งเงินเดือนเป็นส่วนๆ
แล้วกันเงินไว้สำหรับค่าไฟ ค่าแก๊ส ค่าโรงเรียน
ผมทำงานเป็นคนขนของที่ท่าเรือ และคุณก็รู้ว่ามันเป็นยังไง
บางวันก็มีงาน บางวันก็ไม่มี
บางครั้งฉันก็ทำงานล่วงเวลา ทำความสะอาดอะพาร์ตเมนต์
ให้คนที่มาที่นี่ช่วงหน้าร้อน
ต้องเสียสละมากมาย มันไม่ได้เกิดขึ้นในชั่วข้ามคืน
ต้องประหยัดตรงโน้นตรงนี้ ขอแค่ให้มีอาหารบนโต๊ะ
พวกเขารับรู้ว่าพ่อแม่ทำงานหนัก เพื่อให้ได้สิ่งเหล่านี้มา
มีหลังคาคุ้มหัว ซื้อรองเท้าสตั๊ด
ซื้อถุงมือ จ่ายค่าเรียน ซื้อหนังสือ
เราจะหาทางจนได้ใช่ไหม เราหาทางได้ตลอดนี่
หืม
งั้นเราจะไปบัวโนสไอเรสกันเหรอฮะ
- ใช่ เราจะไปบัวโนสไอเรสกัน - ใช่ ไปกัน!
ลูกจ๊ะ เราจะไปบัวโนสไอเรสกัน
(อาร์เจนตินา มาร์เดลปลาตา)
(บัวโนสไอเรส)
(บัวโนสไอเรส - 398) (ทางหลวงหมายเลข 2 - 398)
ตอนแรกเราพาเขาไปที่ริเวร์เพลต
แต่โชคไม่ดี เขาไม่ผ่าน
จากนั้นเราพาเขาไปโบคาจูเนียร์ส แต่ก็ไม่ผ่านอีก
แล้วกาโช กอนซาโลก็มาบอกเรา
"เขามีการคัดตัวที่อินเดเปนเดียนเต"
"นี่เปเป้ ผมมีเด็กคนหนึ่งที่อยากให้คุณลองดู"
"เรามาจากมาร์เดลปลาตา และกำลังจะไปหาคุณ"
เขาอธิบายว่า พวกเขาเดินทางมาลองเสี่ยงดวงกัน
ก่อนหน้านี้ก็ไปคัดตัวกับริเวร์เพลต กับโบคาจูเนียร์สมาแล้ว
แล้วก็บอกว่า "ก่อนเราจะกลับ อยากให้คุณลองดูเด็กคนนี้หน่อย"
ผมรู้ว่าเขาคือไอดอลทีมอินเดเปนเดียนเต ของเอมิเลียโน รู้ว่าเขาเป็นใคร
"โอเค ให้เขาไปเปลี่ยนชุดแล้วมาที่นี่"
(สโมสรฟุตบอลอินเดเปนเดียนเต อาเบยานีดา อาร์เจนตินา)
เอาเลย เอมิ ลูกพ่อ
ลูกทำได้ ทุ่มสุดตัวเลย เอาเลย
ตอนคัดตัวที่อินเดเปนเดียนเต ผมจำได้ว่ามีเด็กเยอะมาก
แน่นอนว่าผมคิดว่า "ฉันไม่มีทางติดทีมแหงๆ"
นี่ เปเป้มาแล้ว
โอเค ซาน ลุยส์ มาเตะ
ออก
คนต่อไป
ออก
คนต่อไป เร็วเข้า
คนต่อไป ไม่
เฮ้อ คนต่อไป!
ตานายแล้ว เจ้าหนู ไปที่ประตู
ผมเจอเอมิที่ทัวร์นาเมนต์ ที่ผมไปกับอินเดเปนเดียนเต
เขาอยู่ทีมซานอิซิโดร
ซานอิซิโดรมีทีมที่ดีมากในมาร์เดลปลาตา พวกเขาเสมอกัน 1-1
และผมยิงประตูใส่เขาได้
เราคัดตัวกัน และมันก็ไปได้ดีมากๆ
เหลืออีกแค่อย่างเดียว
ไงต่อครับ
มิสไซล์
เขาขอมิสไซล์
มิสไซล์คืออะไร
การทดสอบสุดท้าย
ไม่มีใครป้องกันมิสไซล์ได้
ไม่เคยมีเลย!
อะไร เฮ่ย!
คิดไม่ถึงล่ะสิ หือ
หือ อะไรน่ะ
ไม่นะ
ไม่นะ หา!
คิดว่ามันง่ายงั้นเหรอ
ไม่ว่าจะกดสวิตช์กี่ครั้ง นายก็ไม่มีทางทำได้หรอก
ฉันจะเข้าประตูอยู่ดี และนายจะตกรอบคัดเลือก
ความฝันชั่วชีวิตของนายจบลงแล้ว
ไม่มีทางเป็นงั้นเด็ดขาด!
เย่!
ไม่นะ
ถ้าเด็กมีของส่วนตัวมาแล้ว เขาอยู่ได้ เขาจะไปอยู่หอพัก
เขาบอกว่าผมอยู่หอพักได้
ผมทั้งตกใจและปลื้มมากในเวลาเดียวกัน
ผมเห็นสภาพร่างกายของเขา
และด้วยความขยันและเทคนิค เราทำให้เขาเป็นผู้รักษาประตูที่ยอดเยี่ยมได้
แล้วก็แค่นั้น เรากลับบ้าน
เราคุยกันในครอบครัว
ฉันทำใจให้เขาไปแทบไม่ได้ แต่ฉันรู้ว่านั่นคือสิ่งที่เขาต้องการ
ผมต้องขอบคุณแม่สำหรับเรื่องนั้น
เพราะแม่เป็นคนอนุญาต ให้ผมไปอยู่กับอินเดเปนเดียนเต
(ยินดีต้อนรับ สโมสรอินเดเปนเดียนเต)
ห้องนอนอยู่ตรงทางเดินนั่น
มีพวกเราอยู่กันเยอะเลย
ห้องน้ำกับห้องอาบน้ำอยู่ทางนั้น
แนะนำให้มาแต่เช้า ไม่งั้นจะต้องรอครึ่งชั่วโมง
ถ้าไม่งั้นก็ลืมไปได้เลย
ฉันชื่ออาเล แต่ที่นี่ทุกคนเรียกฉัน ว่าซาน ลุยส์ เพราะว่า…
ใช่แล้ว ฉันมาจากซาน ลุยส์
คือฉันมาจากมาร์เดลปลาตา แต่เรียกฉันว่าเอมิก็ได้
ได้เลย เอมิ
แต่… ฉันคุ้นหน้านายจากที่ไหนนะ
โอเค ไปกันเถอะ
ผมไปที่หอพัก ผมอยู่ที่นั่นกับกระเป๋าใบนึง
และชีวิตในหอพักของผมก็เริ่มต้นขึ้น
ที่บ้านรู้สึกว่างเปล่า ตอนที่เขาไปอยู่อินเดเปนเดียนเต
ฉันรู้สึกแบบนั้นน่ะค่ะ
และฉันคิดว่าคนที่ทุกข์ใจที่สุด ที่เอมิจากไปคืออาเล แต่เขาเก็บไว้ในใจ
เขาทำใจยากมาก
เมื่อเวลาผ่านไป ผมก็เข้าใจว่าเขาไม่อยู่แล้ว
ผมมีความสุขและเศร้าไปพร้อมกัน เพราะใช่ ผมถูกทิ้งให้อยู่คนเดียว
เขาอายุ 11 ขวบครึ่ง และไม่ได้อยู่กับเราอีกเลย
เรามีกันสี่คน แล้วก็เหลือสามคน เขาจากไป
ขอโทษครับ
พอโตขึ้น ผมก็รู้ว่าบางครั้งเราก็เห็นแก่ตัว
เพราะผมคิดว่า "ฉันกำลังทำเพื่อพวกเขา"
แต่ผมไม่เคยคิดในมุมของพวกเขา
ที่ผมออกจากบ้าน ที่ผมทิ้งให้พี่ชายอยู่คนเดียว
พ่อต้องอยู่โดยขาดลูกไปคนนึง
และนั่นคือสิ่งที่ผมเริ่มเข้าใจเมื่อผมโตขึ้น
ตอนนั้นเองที่ผมรู้สึกตัวว่า "โอเค ตอนนี้ฉันอยู่ในสโมสรอาชีพแล้ว
อาชีพของฉันเริ่มต้นที่นี่" คุณเข้าใจใช่ไหม
ตอนนั้นมันยอมรับได้ยากพอดูครับ
ครั้งแรกที่ฉันไปหาเขาที่นั่น
มันยากมากที่จะยื่นกระเป๋าให้เขา แล้วทิ้งเขาไว้ที่นั่น
และพูดตรงๆ ว่าตอนนั้นที่นั่นมันดูธรรมดามาก
เราอยู่ในห้องที่มีเตียงสองชั้นสองเตียง และมันแคบมาก
และฉันก็คิดว่า "ทำไมเขาต้องมาอยู่ที่แบบนี้ด้วย"
ผมจำได้ว่าแม่มาที่นั่น แล้วทนดูสภาพที่นั่นไม่ได้
แม่ล้างห้องน้ำทุกห้องเลย
นี่เตียงนาย
ฉันนอนเตียงข้างๆ นาย
บอกได้ไหมว่าไปเรียนวิธีเซฟแบบนั้นมาจากไหน
ไม่เคยมีใครเซฟลูกมิสไซล์ของฉันได้เลย
นายมีความลับอะไร
ความลับของฉันเหรอ
ใช่ ความลับของนาย
ไม่ ฉันไม่มี
อ้อ ฉันรู้แล้ว
รู้เหรอ รู้ว่าอะไร
รู้ว่าฉันรู้จักนายจากไหนไง
นายหน้าเหมือนดีบูเลย
ตัวการ์ตูนในทีวีนั่นไง
ดีบูเหรอ
ชื่อดีบู มาร์ติเนซมาจากอาเล เพื่อนสนิทผม
พวกเขาพูดกันว่าผมเหมือนดีบู
แน่นอนครับ พวกเขาเริ่มล้อผม แล้วเรียกผมว่าดีบูเหมือนในการ์ตูน
ตอนเขามาที่นี่ เขามีผมสีแดงแล้วก็มีกระ
ผมพูดว่า "ดูสิ เอมิ นายเหมือนดีบูเลย"
ผมจำได้ว่าดูรายการนี้ แล้วเขาเป็นคนที่เจ๋งมาก
เขาเป็นผู้รักษาประตู ขับโกคาร์ท
ผมก็บอก "เอาสิ เรียกดีบูได้เลย เพราะเขาทำได้ทุกอย่าง"
แล้วชื่อ "ดีบู" ก็ติดปาก
และจากนั้นมา ทุกคนก็รู้จักเขาในชื่อนั้น
บอกแล้วว่าใช้ไพ่ห้าถ้วยแล้วเราจะชนะ
เพิ่มเดิมพัน
ย่อมได้ 33
เย่ เราชนะแล้ว!
เราดูฟุตบอลกันในนี้
บาร์เซโลนายังนำอยู่ 1-0 เมสซีลงสนามแล้ว
โรนัลดินโญได้บอล
ดูการส่งแอสซิสต์ให้เมสซีที่สมบูรณ์แบบนี่สิครับ และตอนนี้ ลูกลอยข้ามไป…
บาร์เซโลนา โกล!
บาร์เซโลนา! เมสซี เย่ เมสซี!
ประตูจากดาวรุ่งพุ่งแรง
วันนี้เป็นวันแห่งประวัติศาสตร์
จำชื่อนี้ไว้ ลิโอเนล เมสซี
สักวันหนึ่ง ฉันจะได้เล่นกับเขา
มาเร็ว ดีบู
แม่จะหาเหตุให้เขาได้กลับบ้าน
ถ้าเขาได้เกรดกลางๆ เขาต้องกลับมา
เอมิเลยพยายามทำให้แม่พอใจ
แม่ผมคอยควบคุมผมกับพี่ชายอย่างเข้มงวด
ฉันจะคุยกับเขาทั้งก่อนและหลังเลิกเรียน
แม่มักจะคอยบอกต้องอย่างโน้นอย่างนี้
แม่จะไม่ให้เราเล่นฟุตบอล ถ้าเราไม่กินข้าวดีๆ และได้เกรดดีๆ
ตอนสองทุ่ม ฉันก็จะโทรหาเขา จากตู้โทรศัพท์สาธารณะ
และเขาต้องรับสายจากตู้โทรศัพท์ในหอพัก
ไม่มีวันไหนเลยที่เขาไม่รับสายฉัน
เราฝึกทั้งด้านร่างกายและเทคนิค
มีบางการฝึกที่เด็กคนอื่นทำได้ง่ายๆ
แต่เขาทำไม่ได้
มีเครื่องกีดขวางสูงประมาณนี้
ที่ผู้รักษาประตูทีมชุดใหญ่ทุกคนกระโดดข้ามได้
แต่ผมทำไม่ได้
ตอนอายุ 12 กับ 28 คุณไม่ได้มีแรงเท่ากัน
ผมพยายามกระโดดข้ามมัน ร้องไห้แล้วร้องไห้อีกจนทำได้
เขาอยากทำให้ได้เหมือนคนอื่นๆ
เขาเป็นเด็กที่มีเป้าหมายจะประสบความสำเร็จ
จริงๆ นะ เขาไม่เคยท้อแท้เลย
ฉันรออยู่ว่าเมื่อไหร่เขาจะพูดว่า "ผมไม่เอาแล้ว ผมอยากกลับบ้าน"
คุณกลายเป็นเหมือนพ่อ
โดยเฉพาะกับเด็กๆ ในหอพัก
แน่นอนว่าเปเป้ ซานโตโร ไม่ได้เป็นแค่โค้ชผู้รักษาประตู
เขาเหมือนพ่อที่ผมไม่มีในบัวโนสไอเรสด้วย
เขาเห็นว่าผมลำบากแค่ไหน และผมพยายามมากแค่ไหน
เขาเริ่มจากจุดต่ำสุด
และตั้งใจฟังคำแนะนำทุกอย่างที่เราให้เขา
เขาต้องเตรียมตัวเอมิมาอย่างดีแน่
เพราะเอมิถูกเรียกตัว ไปเล่นทีมยู-15 ตอนอายุ 14
(สมาคมฟุตบอลอาร์เจนตินา)
ทีมชาติมีแมวมองคอยดูเราทุกสุดสัปดาห์
ผมทำผลงานได้ดีมาก ในทีมเยาวชนอินเดเปนเดียนเต
ผมจำได้ว่าพวกเขาให้คะแนนเราทุกสุดสัปดาห์
ผมคือมาร์ติเนซเจ้าหนูมหัศจรรย์ ได้คะแนนสูงทุกสัปดาห์
มันเป็นความรู้สึกที่ยอดเยี่ยมมาก
เพราะตอนนั้นคุณคิดแค่ว่า อยากลงเล่นทุกนัดให้สโมสรของตัวเอง
แล้วจู่ๆ ก็ถูกเรียกติดทีมชาติเข้าแคมป์ซ้อม
มันเป็นอะไรที่พิเศษจริงๆ
ไม่มีใครหยุดเราได้ มอสตรี!
ผมจำได้ว่าผมโทรหาแม่ ระหว่างเดินจากหอพักไปห้องล็อกเกอร์
เขาบอกว่า "แม่ ผมมีเรื่องจะบอก เขาเรียกผมไปติดทีมชาติ"
(สมาคมฟุตบอลอาร์เจนตินา)
ตอนนั้นแหละที่ผมพูดจริงๆ ว่า "ฉันจะได้เป็นนักฟุตบอลอาชีพแล้ว"
ผมคิดมาตลอดว่าผมจะเป็นนักฟุตบอลอาชีพ
แต่ตอนนั้นแหละที่ผมคิดว่า "ใกล้แล้ว"
โชคดีที่เราได้สนุกกับมันด้วยกัน
คุณไม่มีวันลืมเรื่องพวกนั้นแน่นอน
พอผมอายุ 16 ผมก็ถูกเรียกตัวไปยู-17
ผมไปที่นั่นทุกวันจันทร์ อังคาร และพุธ
ทุกเดือนเลยก็ว่าได้ครับ
ดาวรุ่งทีมชาติอาร์เจนตินา กำลังเผชิญบททดสอบครั้งใหม่
ศึกชิงแชมป์อเมริกาใต้ รุ่นอายุไม่เกิน 17 ปี ของอาร์เจนตินาเริ่มต้นขึ้นแล้ว
มาร์ติเนซ!
เซฟได้เยี่ยม จากผู้รักษาประตูอินเดเปนเดียนเต
คนเรียกเขาว่าดีบู และเขาเป็นผู้รักษาประตูที่เราวางใจได้
อาร์เจนตินามีความหวัง ในศึกชิงแชมป์อเมริกาใต้
เอมิเลียโน มาร์ติเนซเซฟแมตช์ไว้ได้
อาร์เจนตินาและบราซิลเผชิญหน้ากัน ในศึกชิงแชมป์อเมริกาใต้รุ่นอายุไม่เกิน 17 ปี
เหลือเชื่อครับ มาร์ติเนซ! มาร์ติเนซอีกแล้ว!
เอมิเลียโน มาร์ติเนซโชว์ฟอร์มได้ยอดเยี่ยม!
เขาเล่นได้ดีมากที่ชิลี
และนั่นคือตอนที่คนจากอาร์เซนอลมาหาเรา
หนึ่งในแมวมองของพวกเขา
ดีบู มีคนมาหา
ริชาร์ด ลอว์ แมวมองอาร์เซนอล
อาร์เซนอลเหรอ จากซารานดีน่ะเหรอ
สโมสรฟุตบอลอาร์เซนอล ลอนดอน ประเทศอังกฤษ
ไม่จริงน่า
ตอนที่เขามาบอกว่า
"ฉันอาจจะต้องไปอังกฤษ เพื่อไปลองคัดตัวสักอาทิตย์นึง"
เราอึ้งกันไปเลย
ตอนนั้นเองที่เราพูดว่า "ว้าว นี่เรื่องจริงนี่หว่า"
"เอาจริงเหรอ นายแน่ใจนะว่าอยากทำแบบนี้"
มาร์เดลปลาตาอยู่ห่างออกไป 400 กิโลเมตร
แต่นี่มันไกลเกินไป
ผมจะไม่ได้เจอครอบครัวผมนานเลย
นี่คือโอกาสที่จะเปลี่ยนชีวิตนาย เอมิ
ชีวิตครอบครัวนายด้วย
นายมาที่นี่เพราะเหตุผลนี้ไม่ใช่เหรอ
ความฝันของผมคือ… ไม่รู้สิครับ
ผมอยากมีบ้านหลังใหญ่ให้พ่อแม่
หรือรถให้พ่อ
ก็ได้ แต่เราไปด้วยกันนะ
(บัวโนสไอเรส)
เราเลยหอบกระเป๋าเดินทาง หอบความหวัง ความคาดหวัง แล้วไปด้วยกัน
(ลอนดอน อังกฤษ)
- นั่นใครน่ะ - คนอาร์เจนตินา อเมริกาใต้
เดี๋ยวก็รู้ว่าฉันเป็นใคร
นายทำอะไรเราไม่ได้หรอก
นายมันไร้ประโยชน์ เหมือนไม้ผุๆ
- ไม่มีราศีผู้รักษาประตูเลย - เซฟลูกโทษก็ห่วยแตก
- ไอ้เห่ย - ไม่เอาไหน ไอ้เด็กน้อย
- เราจะซัดนายให้ยับเลย - แกมันไม่ได้เรื่อง ไอ้ประตูบ้า
ไม่นะ
นายทำได้ดี
แต่ต้องพยายามให้มากกว่านี้ มากกว่านี้อีกเยอะ
แล้วโค้ชก็เดินมายินดีกับผม
บอกผมว่าเด็กคนนี้จะได้อยู่กับสโมสรต่อ
แมวมองของอาร์เซนอลก็อยู่ที่นั่น กับประธานสโมสรอินเดเปนเดียนเต
พวกเขาบอกว่า "เราต้องขายนาย เพื่อเอาเงินไปสร้างสนามให้เสร็จ"
ตอนนั้นที่บ้านก็ลำบากเรื่องเงินมาก
คุณคงรู้ใช่ไหม ช่วงเวลาที่แบบ "ฉิบหายแล้ว" นั่นน่ะ
มันมาถึงแล้ว
และข้อเสนอจากอาร์เซนอล ก็เหมือนของขวัญจากพระเจ้าเลย
ผมคิดว่าพวกเขาให้ผม 20,000 รึ 25,000 ปอนด์ได้มั้งตอนเซ็นสัญญา
"ถ้าผมเซ็น คุณจะให้เงินผมตอนนี้เลยมั้ย"
เพื่อจะได้เอาไปจ่ายค่าใช้จ่ายทั้งหมด
จะได้ไม่ต้องขายรถตู้หรือบ้าน
มันไม่ใช่แผนของผม
แต่มันก็ดีต่อสถานการณ์การเงินของผม
มันน่าเสียดายที่เราต้องแยกจากกัน
แต่ในแง่ของฟุตบอลและส่วนตัว
มันคือโอกาสที่เขาต้องใช้ให้คุ้มที่สุด
พวกเขาจับผมไปอยู่กับครอบครัวชาวอังกฤษ เพื่อให้ผมได้เรียนภาษา
วัฒนธรรมมันต่างกันมาก
และผมไม่ใช่สายปาร์ตี้หรืออะไรแบบนั้น
ที่หอพักเข้มงวดมาก เราทำอะไรไม่ได้เลย
แต่ผมเล่นเพลย์สเตชัน
ผมจะไปห้องน้ำชั้นล่างตอนสี่ทุ่ม แล้วพวกเขาจะจุ๊ปากให้เงียบ
ทั้งที่ตอนนั้นเพิ่งสามทุ่มครึ่งเอง
ผมเลยบอกว่า "ไม่ละ ผมไม่ได้มาติดคุกอยู่ที่นี่นะ
ผมจะกลับอาร์เจนตินา" ผมคว้ากระเป๋าแล้วพูดไปแบบนั้น
"เดี๋ยวๆ อย่าเพิ่ง"
ผมกับพี่ชายเลยไปอยู่โรงแรมอยู่หกเดือน
เขาไปซ้อม ส่วนผมอยู่โรงแรม
หุ่นเราสองคนดูดีที่สุดในชีวิตเลย
เราออกกำลังกายตอนเช้า ตอนบ่าย และตอนเย็น
เราไม่ได้ทำอย่างอื่นเลย
เรากล้ามอย่างบึกเลยครับ
พี่ชายของเขาเป็นทั้งสหาย เป็นเพื่อนเล่น เป็นทุกอย่าง
เขาคือทุกอย่างของเขา
จนกระทั่งผมเช่าอะพาร์ตเมนต์ตอนอายุ 18
ผมมาที่อังกฤษเพื่อให้มีฐานะการเงินมั่นคง
เป็นครั้งแรกในชีวิต
มันเหมือนยานอวกาศ สีเทา ใหญ่โต เพอร์เฟกต์
มันน่ากลัว ม้านั่งริมสนามก็น่ากลัว
แม้แต่ความหนาวก็ยังต่างออกไป
เขาโชคร้ายที่มีนักบอลระดับโลก อยู่ลำดับก่อนหน้าเขาตลอด
(วอยเชียค ชแชนส์นือ ปีเตอร์ เช็ก, ดาวิด ออสปินา)
เขาเล่าให้ผมฟังว่าเขาต้องไปอยู่ที่ไหนบ้าง ต้องเจอกับอะไรบ้าง
อย่างการตกชั้นหรือการหนีการตกชั้น
อาร์เซนอลปล่อยเขาให้ทีมอื่นยืมตัว
มันค่อนข้างยากสำหรับนักฟุตบอล
เมื่อเวลาผ่านไป เขาอยากเป็นผู้รักษาประตูทีมชาติ
แต่เขาไม่เคยได้รับโอกาส
เพราะเขาไม่ได้ลงเล่นเลย
ในวงการฟุตบอล มันเหมือนพวกเขาเล่นตลกกับคุณ
แต่เขากำลังสร้างสิ่งที่เขาจำเป็นต้องมี
คือความแข็งแกร่งไว้ตอนที่โอกาสมาถึง
ผมเห็นน้องชายฝึกซ้อม เขาอย่างกับสัตว์ร้ายเลย
ผมไม่เข้าใจว่าทำไมเขาถึงไม่ได้โอกาส
เหนื่อยเหรอ เอมิ
คิดว่าไงเหรอ
คิดว่ามาที่นี่แล้วจะสบายงั้นเหรอ แบบ "โอเค สวัสดีตอนเช้า สวัสดีตอนบ่าย" เหรอ
ไม่! นายต้องทำงานอีกเยอะ
ฉันว่านายไม่มีทางทำได้หรอก
หนักหนาสาหัสมากเลยเนอะ
แต่ละวันยาวนาน อึมครึม
ฝนก็ตกตลอดเวลา
แถมผมก็แทบไม่ได้ลงเล่นเลย
ผมได้แต่นั่งม้านั่งสำรอง หรือไม่ก็โดนส่งไปให้ทีมอื่นยืมตัว
ผมคิดว่า "ทำไมไม่ให้โอกาสผม ถ้าผมซ้อมได้ดีแล้วน่ะ"
การแข่งขัน การฝึกซ้อม การอยู่คนเดียว การเดินทาง
ผมอดทนกับทุกอย่างมาตลอด
ผมยอมรับไม่ได้ที่ไม่ได้ลงเล่น
ผมคิดว่าเขาแข็งแกร่งขึ้นตามกาลเวลา ทั้งทางจิตใจและฟุตบอล ไม่ต้องสงสัยเลย
เพราะเขาไม่เคยหยุดฝึกซ้อม เขาเป็นสัตว์ร้ายในแง่นั้นเสมอ
สิ่งสำคัญคือเขาเชื่อมั่นในตัวเอง
เชื่อมั่นในจุดแข็งของตัวเอง ในความสามารถของตัวเอง
คอยแก้ไขข้อบกพร่องที่เราทุกคนมี
ต้องขอบคุณนักจิตวิทยาที่ช่วยผม
พูดตรงๆ เลยว่ามันช่วยผมได้มากจริงๆ
มันเป็นสิ่งที่ผมไม่เคยคิดมาก่อน
และผมก็ไม่กลัวที่จะพูดว่า "ฟังนะ ผมต้องการสิ่งนี้"
จนกระทั่งมานดินญาเข้ามาในชีวิต
เขาอยู่คนเดียวที่นั่น เขาเลยไปกินข้าวที่ร้านอาหาร
เราไปที่นั่นบ่อยๆ อาหารอร่อย
ที่นั่นพูดภาษาสเปนกัน ผมพูดภาษาอังกฤษไม่ได้
ปรากฏว่าร้านอาหารเป็นของครอบครัวมานดินญา
ร้านอาหารชื่อเนลิโตส
อยู่ทางตอนเหนือของลอนดอน
ฉันซื้ออะพาร์ตเมนต์อยู่แถวนั้น
(มานดินญา มาร์ติเนซ ภรรยา)
ส่วนเอมิก็อาศัยอยู่ถนนเส้นเดียวกัน
อะไรนะ ไม่จริงน่ะ นี่พูดจริงเหรอ
เป็นไปได้ไง ฉันยังไม่ได้ทำอะไรเลย ฉันไม่ได้แตะสวิตช์เลย
ขอโทษนะครับ คุณรู้จักผู้หญิงในรูปไหมครับ
รู้สิ นั่นมานดินญา ลูกสาวเจ้าของร้าน
ใช่ เธอเป็นลูกสาวเจ้าของร้าน และเราไม่ได้ทำอะไร
สวัสดีค่ะ รับอะไรดีคะ
ขอชาที่นึงค่ะ
ผมจำได้ว่าผมเจอเธอทุกวันอยู่หนึ่งสัปดาห์ ในตัวเมืองเอนฟิลด์
ฉันไปที่ร้านกาแฟ เขาอยู่ที่นั่น
ฉันเดินผ่านร้านอาหาร เขาอยู่ที่นั่น
อาทิตย์นั้นเขาอยู่แถวนั้นตลอด
ฉันไม่รู้ทำไม แต่ฉันคิดว่ามันคือพรหมลิขิต
แน่นอน ใช่ๆ ไม่ต้องห่วง
มันก็เลย…
ฉันเจอเขาบ่อยมากจนบอกเพื่อนเขาว่า
"นี่ ฉันเจอเอมิหลายครั้งแล้ว
แต่ทุกครั้งที่เขาเห็นฉัน เขาจะก้มหน้า ไม่ยอมมองฉันเลย"
ทั้งที่เขารู้จักฉัน เขารู้จักฉันมาหลายปีแล้ว
แล้ววันหนึ่งเธอก็พูดว่า "ฉันเจอคุณทุกวัน แต่คุณไม่ทักทายเลย"
ฉันรู้ว่าเขาเป็นคนอาร์เจนตินา
ฉันคิดว่า "คนอเมริกาใต้ส่วนใหญ่เป็นมิตรนี่"
เฮ้ย!
แล้วฉันก็ได้รับข้อความจากเอมิว่า
"ผมไม่ได้จะเสียมารยาทนะ ผมแค่ขี้อาย"
มันเริ่มต้นขึ้นแบบนั้นละค่ะ
คือว่า ขอโทษนะครับ
ผมอยากถามว่า…
คุณอยากไปดื่มกาแฟด้วยกันสักวันไหม
ได้สิ ฉันยินดี
แล้วเราก็เริ่มคบกัน
แล้วเขาก็บอกพวกเราว่า "นี่ ฉันกำลังคบกับผู้หญิงคนนึงอยู่
เธอเป็นคนที่นี่ เป็นคนลอนดอน
พ่อแม่เธอเป็นคนละติน
แม่เธอเป็นคนบราซิล ส่วนพ่อเป็นคนโปรตุเกส"
พูดตรงๆ นะ
ฉันก็ไม่รู้ว่าเราสื่อสารกันยังไง เพราะเขาพูดภาษาอังกฤษไม่ได้
เธอช่วยให้ผมพูดภาษาอังกฤษได้ถูกต้อง
มานดินญาเป็นกำลังใจที่ดีมาก ให้แก่ผมในอังกฤษนี่
เธอเป็นเหมือนเพื่อน
ผมคงไม่สามารถอดทน หรือมาถึงจุดนี้ในอังกฤษได้
ถ้าไม่ได้เธอ
เวลาที่คุณอยู่ไกลบ้าน ไกลครอบครัว อยู่ตัวคนเดียว มีปัญหา
มันจะส่งผลต่อเกมของคุณเสมอ
อาร์เซนอลจะหาทางคว้าแชมป์อีกครั้ง
ยิงเข้าไปอย่างงดงาม อาร์เซนอลชนะอย่างยิ่งใหญ่!
เป็นแชมป์อังกฤษสมัยที่สองในปีนี้
คุณทำได้ เอมิ!
ตอนที่ฉันเจอกับเอมิ เขาอยู่ทีมอาร์เซนอล แต่ไม่ได้ลงเล่นเลย
มีบางช่วงเวลาที่เขา…
สูญเสียความรักในฟุตบอลไป
ฟังนี่ดิ รู้ไหมว่าพวกเขาเรียกนายว่าอะไร
โครงการระยะยาวไง
เฮ้ย ผู้รักษาประตูทีมชุดใหญ่ เก่งกว่านายเยอะเลย
แล้วเขาก็ไม่ต้องมีสวิตช์ด้วย
"ฉันจะกลับไปอินเดเปนเดียนเต ฉันคงไปไม่รอดที่นี่หรอก"
นั่นคือจุดต่ำสุดในอาชีพนักฟุตบอลของผม
เราเจอกับช่วงเวลาที่ยากลำบากมาหลายปี
ตัวเขาน่ะค่ะ กับฟุตบอล
และเธอก็ช่วยผมได้มากเสมอ
ตอนผมรู้สึกแย่ เธอจะบอกว่า "ไม่ อย่าสิ" หรือถ้าผมตื่นเต้นเกินไปก็ "ไม่ อย่าสิ"
มีช่วงหนึ่งในชีวิตที่เอมิรู้สึกเศร้า เขาไม่อยากเล่น
ฉันก็บอกว่า "นี่คืองานของคุณ คุณต้องเล่น"
เธอเป็นผู้หญิงที่ติดดิน และมาจากครอบครัวที่ดี
สำหรับผม ในฐานะนักฟุตบอลชั้นนำ
ผมคิดว่าคู่ชีวิตคือส่วนสำคัญ ของความสำเร็จของเรา
เพราะสุดท้ายแล้วมันอยู่ที่ทีมเวิร์ก
พร้อมไปกินข้าวกับพ่อแม่ฉันหรือยัง
อย่าบอกนะว่าคุณเขินอีกแล้ว
เปล่า ผมแค่ต้องบอกอะไรคุณก่อน
ตอนนี้เหรอ อย่าทำให้ฉันกลัวสิ
ผมอยากให้คุณรู้บางอย่างเกี่ยวกับผม แต่ไม่รู้จะพูดยังไง
มันช่วยให้ผมเป็นผู้รักษาประตูที่ดี และมาได้ไกลขนาดนี้
แต่ช่วงนี้ผมไม่รู้จะใช้มันยังไง
เอมิ พลังพิเศษที่ว่า
ที่ทำให้คุณรู้ว่าจะเกิดอะไรขึ้น ก่อนมันจะเกิดขึ้นชั่วเสี้ยววินาที
สิ่งที่ทำให้คุณยอดเยี่ยมนี่น่ะ
มันอยู่ตรงนี้กับตรงนี้ โอเคไหม
มันไม่มีสวิตช์หรอก เอมิ
มันคือตัวคุณ เป็นตัวคุณมาตลอด
มันคือตัวผมมาตลอด
ดูสิว่าใครกลับมาแล้ว โครงการระยะยาวนี่เอง
โชคดีเรื่องความรัก แต่โชคร้ายในสนามล่ะสิ
"ฉันตกหลุมรักเต็มเปา"
นี่ นาย หยุดนะ!
หยุดนะ คนข้างล่างเขาหลับกันอยู่ หยุด!
พรุ่งนี้เรื่องของฉันจะเปลี่ยนไป ของนายก็เหมือนกัน
ไม่!
ผู้รักษาประตูเป็นตำแหน่งที่พลาดไม่ได้เลย แล้วคุณก็ต้องอดทนรอโอกาสของตัวเอง
มันต่างจากการเป็นกองหน้า
ที่ลงมาแค่สามนาที ยิงลูกซ้ำเข้าไปลูกเดียว
คนก็ชมแล้วว่า "กองหน้าสุดยอด" แต่ผู้รักษาประตูต่างออกไปมาก
คุณต้องรอให้มีคนบาดเจ็บ ไม่ก็ต้องเล่นให้ดีจริงๆ
ตอนนั้นผมซ้อมได้ดีมาก
แล้วนั่นก็เป็นโอกาสเดียวที่ผมมีเลย
เปิดยัดเข้าไปหา เคเลชี อิเฮอานาโช...
แต่บอลไปตรงตัวผู้รักษาประตู
ดูน่าจะเจ็บหนักเลยทีเดียว สำหรับแบร์นด์ เลโน
ผู้รักษาประตูสำรองของอาร์เซนอล เอมิ มาร์ติเนซ กำลังเตรียมลงสนาม
บอลไม่ค่อยเป็นใจเท่าไหร่ แต่เขาก็ยังส่งกลับไปให้ซาลาห์…
คนที่ก้าวไปถึงระดับโลกได้ มักจะมีอะไรบางอย่างที่แตกต่างจากคนอื่น
สิ่งที่แตกต่างในตัวเขาคือ เขาอ่านคนที่อยู่ตรงหน้าได้
อ่านลักษณะนิสัยของคนที่จะยิงประตูใส่เขา
มาร์ติเนซเซฟไว้
เขามีสัมผัสที่หก
สำหรับฉัน เวลาเขาอยู่ที่ประตู เขาดูตัวใหญ่ขึ้น
เหมือนเขากลายเป็นซูเปอร์ฮีโร่
แฮร์รี่ เคน หาโอกาส…
เหมือนมีบางอย่างคลิกในหัวเขา และเขาก็ไม่เคยหยุด
วอลเตอร์สที่เสาแรก ไปที่ดิยุฟ ไลน์แมนยกธงแล้ว แต่การเซฟเมื่อกี้สุดยอดมาก
พูดตามตรงนะ สิ่งที่การแข่งขันให้ผม มันมากกว่าพรสวรรค์อีก
ผมเป็นคนมีพรสวรรค์เรื่องฟุตบอลมาตลอดอยู่แล้ว
พ่อผมชอบบอกว่าผมมีไม้กายสิทธิ์อยู่ในตัว
เอมิเป็นคนมีไม้กายสิทธิ์ ที่ทำให้เขาเปล่งประกายอยู่เสมอ
เขามักจะมีจังหวะพุ่งเซฟ บล็อกลูก หรือป้องกันลูกได้ตลอด
คนที่มีพรสวรรค์มีเป็นพันเป็นหมื่น แต่คนที่ยอมทุ่มเทเสียสละจริงๆ มีไม่กี่คน
แล้วเขาก็เป็นแบบนั้นตลอด
ฉันคิดว่าตลอดหลายปีที่ผ่านมา การบำบัดช่วยเขาได้มาก
ทั้งการต้องจากบ้านเกิด ความห่างไกลจากครอบครัว มันไม่ง่ายเลย
ฉันคิดว่าซานติเปลี่ยนทุกอย่าง
ตอนซานติคลอด ผมสัญญาว่าผมจะไม่ยอมให้ยืมตัวอีก
(ซานติ - 2 เดือน)
มันเป็นสิ่งที่ผลักดันผม ผมเป็นคนที่ใช้เป้าหมายเป็นแรงขับมาตลอด
แล้วเป้าหมายของผมก็คือ ผมจะต้องย้ายบ้านเพราะถูกยืมตัวแบบนี้ไม่ได้แล้ว
หลานผมเกิดมา และฟุตบอลโลกจะแข่งเดือนกรกฎา
ทีมเราผ่านเข้ารอบ 16 ทีมสุดท้าย และผมก็พูดในฐานะแฟนทีมชาติว่า
"ฉันอยากไปดูฟุตบอลโลก"
ผมเลยบอกเขาว่า "งั้นก็ไปกัน"
เราไปเพราะผมไม่ค่อยได้ลงเล่น
เราไปที่รัสเซียกันแค่สองคน
เราเอาโชคร้ายไปด้วย เพราะทีมเราแพ้
เราเสียใจสุดๆ
อาร์เจนตินาตกรอบฟุตบอลโลกอีกครั้ง
(ฝรั่งเศส 4 - อาร์เจนตินา 3 รัสเซีย 2018)
แต่ครั้งหน้าจะต้องทำได้แน่ๆ
ผมเห็นผู้รักษาประตูอีกคน และไม่เข้าใจว่าทำไมน้องผมถึงไม่ได้โอกาส
ผมรู้ว่าเอมิมีคุณสมบัติครบถ้วน
แล้วความคิดของเขาก็คือ เขาต้องได้อยู่ตรงนั้นให้ได้
ผมจะได้เป็นผู้รักษาประตู ในฟุตบอลโลกครั้งหน้าแน่นอน
นั่นคือสิ่งที่ผมโฟกัสในอีกสี่ปีต่อมา
คือการได้เป็นผู้รักษาประตูทีมชุดใหญ่ ในฟุตบอลโลกที่กาตาร์
ในห้องล็อกเกอร์ของสโมสร
เขามักจะติดกระดาษที่เขียนว่า เขาอยากทำอะไรให้สำเร็จในฤดูกาลนั้น
และเขาก็ทำได้เสมอ ทุกครั้ง
อาร์เซนอลกำลังจะคว้าแชมป์เอฟเอคัพสมัยที่ 14
เมสัน เมาต์ได้จังหวะยิง เซฟแรกมาแล้ว
มาร์ติเนซพุ่งเหยียดสุดตัว สุดยอดมาก!
เขาแสดงให้เห็นถึงคุณภาพในการเฝ้าเสาอีกครั้ง
ฝีมือหยุดลูกที่ยอดเยี่ยม จากมาร์ติเนซชาวอาร์เจนตินา
คุณต้องสู้มานานมากกว่าจะได้มาอยู่ตรงนี้
ใช้เวลาทั้งทศวรรษกว่าจะมาถึงจุดนี้
คุณได้รับเลือกให้ลงนัดชิงฯ
ตอนนี้คุณและครอบครัว สามารถฉลองการคว้าแชมป์เอฟเอคัพได้แล้ว
ส่วนใหญ่ต้องขอบคุณ ชายผู้ยืนอยู่ทางซ้ายคุณคนนี้
ถ้าคุณสามารถพูดออกมาเป็นคำพูดได้…
ผมถามเขาก่อนเกมว่า "นายจะพาเราชนะเกมนี้ใช่ไหม"
"เพราะนายเป็นกัปตัน" แล้วเขาก็ทำได้
- ส่วนกับครอบครัวผม ผมไม่รู้จะพูด… - ผมนับถือผู้ชายคนนี้มากครับ
เป็นครั้งแรกที่เขาคว้าแชมป์ได้ที่เวมบลีย์
ซึ่งเป็นสนามที่สำคัญที่สุดในอังกฤษ
มันเหมือนยกภูเขาออกจากอก เขาเข้าใกล้ทีมชาติไปอีกก้าว
เรียกว่าเป็นผลงานที่ช่วยกดดันให้ทีมชาติ ต้องหันมามองเขาก็ได้มั้ง
ในทีมชาติ
พวกเขาเห็นว่ามีผู้รักษาประตูที่เร็วมาก ยืนตำแหน่งดีมาก
แต่ก็มีตำนานอย่างอาร์มานีอยู่แล้ว
จะให้ดร็อปอาร์มานีได้ยังไง มันเป็นไปไม่ได้
ก็เหมือนให้ใครมาแทนเมสซีนั่นแหละ จะดร็อปเมสซีได้ยังไง
มาร์ติน โตกัลลี โค้ชผู้รักษาประตู รู้จักเขามาก่อนจากการเคยร่วมงานกัน
เขารู้จักนิสัยของเขาดี
สิ่งเดียวที่เขาต้องการก็คือ การได้ลงเล่นกับสโมสรอย่างต่อเนื่อง
และเชื่อมั่นในตัวเอง
เขาเป็นคนพิเศษไหม ใช่
ความคิดจิตใจของเอมิเลียโนทำให้เขาโดดเด่น
เส้นทางที่เขาผ่านมาทำให้เขาแกร่งขึ้น
ฟรังโกกับกอนซาโลเดินทางไม่ได้
เพราะผลตรวจโควิดยังเป็นบวก
เอมิเลียโน มาร์ติเนซจะได้ลงเล่น
ฝีมือของเอมิเลียโนเป็นที่ประจักษ์
และเขาอาจได้รับโอกาสลงเล่น
ตอนที่สกาโลนี
โทรหาเอมิ
บอกว่าเขาจะเป็นผู้รักษาประตู ให้ทีมชาติอาร์เจนตินา
ตอนนั้นผมอยู่บ้านคนเดียว
ผมเลยถือกระติกเหล้าไปที่สวน
และผมก็นึกถึงทุกอย่างที่เขาทำตอนเด็ก
(มาร์ติเนซเป็นนายทวารทีมชาติ)
ทำไมสกาโลนีถึงเลือกหมอนี่
(มือกาวไว้ใจได้จริงเหรอ)
เราจะคว้าแชมป์โคปาอเมริกา ด้วยผู้รักษาประตูโนเนมเนี่ยนะ
พิลึกชะมัด
"ถ้าไม่มีทีวี ก็ไม่รู้ด้วยซ้ำว่าเขาเล่นอยู่ทีมไหน"
"เพื่อน นายต่างหากที่ไม่ตามข่าวบอล"
ฉันไม่อยากเชื่อเลยว่านักข่าวไม่หาข้อมูล
ของคนที่พวกเขาจะวิพากษ์วิจารณ์ก่อน
เฮ้ย!
อย่าหันไปทางอื่น ฉันพูดกับนายอยู่
นายยังเป็นโครงการระยะยาวอยู่นะ
ต่อให้ไม่ต้องใช้สวิตช์แล้วก็เถอะ
ผมไม่ใช่หน้าใหม่ในทีมชาติอาร์เจนตินา
แต่ผมเป็นหน้าใหม่ต่อพวกแฟนบอลและผู้ชม
แต่สำหรับผม การได้เข้าร่วมทีมชาติ
ก็เหมือนตอนที่ผม ไปสนามซ้อมเอเอฟเอตอนอายุ 14
ตอนเอมิเริ่มเล่นให้ทีมชาติอาร์เจนตินา
เขามีให้เลือกสามเบอร์
เขาใส่เบอร์ 26 มาตลอด
เขาบอกว่า "ไม่มีเบอร์ 26"
เขาเศร้ามาก
ฉันบอกว่า "แล้วมีเบอร์อะไรอีก"
เขาบอกว่ามีเบอร์ 13 กับอีกเบอร์หนึ่ง ฉันนึกไม่ออกแล้ว
แล้วเขาก็บอกว่ามีเบอร์ 23
ฉันบอกว่า "เอมิ ซานติคลอดวันที่ 23"
"จริงด้วย ผมต้องไปแล้ว"
แล้วเขาก็วางสายรีบไปเอาเบอร์ 23 ทันที
แต่แน่นอนว่ามันต้องเป็นเบอร์ 23 อยู่แล้วสิ
การแข่งโคปาอเมริกาเริ่มขึ้นแล้ว
อาร์เจนตินาหวังจะเข้าชิงอีกครั้ง
ผ่านมา 28 ปีแล้ว พวกเขาจะชนะได้สักทีไหม
ความพยายามมาทั้งชีวิต จะตัดสินกันที่ห้าหรือหกนัดนี้เท่านั้น
ชิลีบุกขึ้นมา มีโอกาสยิง… มาร์ติเนซเซฟได้!
ความมั่นใจเต็มเปี่ยม สกาโลนีเลือกนายทวารได้ถูกคนจริงๆ
เขาไปแข่งโคปาอเมริกาตอนที่ฉันท้อง
ภรรยาผมตั้งครรภ์
ผมอยากอยู่ด้วยในวันที่ลูกสาวของเราเกิด
ฉันไม่อยากดูการแข่งขันเลยสักนัด
ฉันรู้สึกเสียใจมากที่เขาไม่ได้อยู่ด้วย
"เพราะโควิดน่ะ ผมก็เลยไปไม่ได้"
พอเขาบอกว่าเขามาไม่ได้ บอกว่ามันทำไม่ได้เลยจริงๆ
ตอนนั้นเองที่ฉันคิดว่า
"มันช่วยไม่ได้ ฉันจะต้องมีความสุข มันก็แค่นั้น"
ลูกสาวผมเกิดก่อนเกมกับเอกวาดอร์สองวัน
พ่อกับพี่ชายผมบอกว่า "เธอเป็นเครื่องรางนำโชค"
เขาดูการคลอดผ่านแท็บเล็ต
เขาเห็นเอวาครั้งแรกแบบนั้น
มันยากมากที่ไม่ได้อยู่ที่นั่น ในช่วงเวลานั้น ต้องอยู่ไกลกันขนาดนี้
ฉันบอกว่า "คุณต้องชนะนะ
ถ้าไม่ชนะก็เท่ากับเสียของ เข้าใจไหม"
(รอบก่อนรองชนะเลิศ อาร์เจนตินา - เอกวาดอร์)
สองวันต่อมา ผมลงแข่ง
ผมนี่แบบ "ใครก็ยิงผ่านฉันไปไม่ได้"
เขาพัฒนาตัวเองในฐานะนักเตะ พัฒนาขึ้นมาก
ได้เข้าทีมชาติ ทุกอย่างไปได้สวย
แล้วตอนแข่งกับโคลอมเบีย…
(รอบรองชนะเลิศ โคลอมเบีย 1 - 1 อาร์เจนตินา)
การยิงจุดโทษตัดสิน ระหว่างอาร์เจนตินากับโคลอมเบีย
เพื่อหาผู้เข้ารอบชิงชนะเลิศ
ในการดวลจุดโทษ
ด้วยความสูงและแรงขาของผม
ผมคิดว่า "ถ้าพุ่งไปถูกฝั่ง มีโอกาส 80% ที่จะเซฟได้"
ไม่ใช่แค่ 50-50 ถ้าผมเลือกถูกด้าน มีโอกาสถึง 80% ที่ผมจะเซฟได้
การดวลจุดโทษเสมอกันอยู่ 1-1
ซานเชซ! ดีบู มาร์ติเนซ! มาร์ติเนซ!
คือเขาไม่ได้แหย่ใส่ทุกคนเหมือนกันหมดนะ
กับนักเตะบางคน เขาจะจริงจังด้วยตามที่ควรจะเป็น
แต่กับบางคน เขาจะคอยแหย่นิดๆ เพื่อทำให้อีกฝ่ายเสียความมั่นใจ
- ทำเป็นหัวเราะ แต่นายตื่นเต้นล่ะสิ - ใช่
- ลูกบอลอยู่ตรงนี้แล้ว - อยู่ที่จุดโทษ
เออ แกล้งโง่ไปเหอะ ฉันรู้จักนาย
ตอนนั้น ลองนึกภาพว่าไม่มีแฟนบอล
แต่มันก็ยังเพิ่มความกดดัน ให้คนยิงจุดโทษอยู่ดี
ทุกอย่างเงียบกริบ มีคนพูดกับคุณ
แม้แต่ตอนที่คุณเดินเข้าไปยิง เขาก็ยังพูดกับคุณ
ใจเย็น เดี๋ยวฉันก็เซฟได้ ฉันจะซัดนายให้ยับเลยเพื่อน
มาร์ติเนซเซฟได้! ดีบูอีกแล้ว! ดีบู!
รู้ไหมว่าผมยิงจุดโทษใส่เขามาแล้วกี่ลูก เขาก็พูดแบบนี้กับผมเหมือนกัน
ขนาดแค่ล้างจานเขายังพูดเลย
ลองนึกดู ตอนต้องทำเพื่อ คนอาร์เจนตินา 46 ล้านคนจะขนาดไหน
บอลลูกนั้นยิงไม่เข้า
ฉันคิดว่ามันหลุดปากออกมาเองในตอนนั้น
เพราะกับเราและกับเขา
การเซฟลูกก็เหมือนการทำประตู
ถ้าเขาเซฟได้ เราจะเข้ารอบชิงชนะเลิศ คาร์โดนา!
ดีบู! เหลือเชื่อมาก! ไม่น่าเชื่อเลย! มาร์ติเนซ! มาร์ติเนซ!
ตอนนั้นเองที่ดีบูมาถึง
อาร์เจนตินา! อาร์เจนตินาได้เข้าชิงถ้วยโคปาอเมริกา!
ตอนนั้นเองที่เขาเริ่มก้าวขึ้นมา และช่วยเราได้มาก
สู้ๆ อาร์เจนตินา เราจะชนะ
ไม่หรอกครับ นั่นเป็นช่วงเวลา ที่พิเศษมากสำหรับผมกับครอบครัว
ผมเพิ่งได้เป็นคุณพ่อเมื่อสี่วันก่อน และยังไม่ได้เจอลูกสาวเลย
ผมกำลังไล่ตามความฝัน คือการคว้าแชมป์กับทีมชาติ
ใช่ค่ะ ตอนนั้นครอบครัวทำใจยากกันมาก…
ลองนึกถึงเขาดูสิ
เขาต้องห่างจากลูกสาว ไม่อาจจะได้อุ้มลูก
และไม่ใช่แค่นั้นนะ เอวาเกิดมา
แล้วกว่าเขาจะได้อุ้มเธอก็อีกตั้งสามสัปดาห์
(กรกฎาคม 2021 30 มิถุนายน - เอวาเกิด)
ถึงเวลาวัดกันแล้ว เกมกับบราซิล สู้เขา อาร์เจนตินา!
เขารู้ว่าเขาจะเซฟได้หมด
เขาไม่มีความคิดอย่างอื่นเลย
เขาจะเป็นซูเปอร์สตาร์
บราซิลกำลังบุกหวังตีเสมอ เนย์มาร์เปิดเข้ามาสวย บอลถูกสกัดออกมา
มาร์ติเนซเซฟได้อย่างเหลือเชื่อ ไม่อยากเชื่อสายตาจริงๆ
นกหวีดเป่าหมดเวลา
หลังรอมา 28 ปี
ทีมชาติอาร์เจนตินาคว้าถ้วยรางวัลได้แล้ว
เมสซีพูดไว้ตอนปลุกใจทีมก่อนแข่ง
ดีบูอดอุ้มลูกสาว แต่ความพยายามของเขาให้ผลแล้ว
ดีบูชูถ้วยแชมป์ และอาร์เจนตินาได้เป็นแชมป์อีกครั้ง!
ผมพูดว่า "เห็นไหม เราได้แชมป์โคปาอเมริกาเพราะลูกสาวฉัน"
ตอนนั้นเป็นช่วงเวลาที่ยากลำบาก แต่พวกเขาก็ชนะ แค่นั้นก็พอแล้ว
พ่อ!
ไงจ๊ะลูก พ่อคิดถึงหนูจัง
กอดพ่อหน่อยซิ กอดแน่นๆ เลย
พูดจริงนะครับ ทุกครั้งที่ผมเห็นเธอ
ผมจะพูดว่า "เธอทำให้เราได้โคปาอเมริกา"
พอผมได้เป็นมือหนึ่งของอาร์เจนตินา และจะได้ไปเล่นบอลโลก
ผมก็โฟกัสกับสิ่งที่ต้องทำเพื่อคว้าแชมป์
แต่ผมไม่ได้บอกว่า "ฉันจะคว้าแชมป์ ฟุตบอลโลกครั้งหน้าที่กาตาร์
ในฐานะซูเปอร์สตาร์ของอาร์เจนตินา" ไม่
ผมมีชุดความคิดของผม แต่ผมไม่ได้งี่เง่า
ผมรู้ว่ากระบวนการทุกอันมีเรื่องราวเบื้องหลัง
ความฝันครั้งใหม่เริ่มต้นขึ้น ขณะนี้เราอยู่กันที่กาตาร์
สองทีมไล่ล่าความฝัน
ปั่นลูกยิงอีกครั้ง เข้าไปอย่างสวย
เป็นเรื่องช็อกสำหรับอาร์เจนตินาจริงๆ ความผิดหวังครั้งใหญ่เลย
ซาอุดีอาระเบีย 2 อาร์เจนตินา 1
ผมจำได้ว่าหลังจบแมตช์ ในห้องล็อกเกอร์เงียบกริบ
จนได้ยินเสียงคนดูแลอุปกรณ์เก็บรองเท้าสตั๊ด
ได้ยินเสียงปุ่มสตั๊ด
ผมยังจำได้เหมือนเห็นภาพสโลว์โมชั่น
(ฟุตบอลโลกฟีฟ่า 2022 กาตาร์)
(24 ชั่วโมงก่อนแข่งกับเม็กซิโก)
ชนะเม็กซิโก 2-0 ชนะเม็กซิโก 2-0
จำไว้
ฉันจะเก่งที่สุดในบอลโลก
หลังจากชนะเม็กซิโก
อาร์เจนตินาชนะโปแลนด์ 2-0 และขึ้นเป็นแชมป์กลุ่ม
(อาร์เจนตินาเข้ารอบ 16 ทีมสุดท้าย)
นักรบเกิดขึ้นจากความพ่ายแพ้ และผมคิดว่าเราตอนนี้แกร่งขึ้นแล้ว
(ฟุตบอลโลก รอบก่อนรองชนะเลิศ อาร์เจนตินาพบกับเนเธอร์แลนด์)
ฟาน ไดก์!
ดีบู ดีบู ดีบู!
ดีบู มาร์ติเนซ สุดยอด!
เขาเหมือนยิ่งตัวสูงใหญ่ขึ้นอีก ถ้ามันจะเป็นไปได้นะ
ดีบู ดีบู ดีบู มาร์ติเนซ!
มาร์ติเนซเซฟได้! เขาทำได้อีกแล้ว!
ผู้รักษาประตูแบบนั้นทำให้คุณรู้สึกปลอดภัย
ทีมของเมสซีเข้าสู่สี่ทีมที่ดีที่สุดในโลก
กอดกัน น้ำตาไหล เราเหมือนเด็กสองคนเลย
"นายทำได้อีกแล้ว นายช่วยเราไว้อีกแล้ว"
เวลามีอะไรดีๆ เกิดขึ้น มันย่อมดีกว่าเสมอครับ
(อาร์เจนตินาชนะเนเธอร์แลนด์ จากการดวลจุดโทษ เข้ารอบรองฯ)
ความฝันยังอยู่! ใกล้เข้ามาอีกขั้นแล้ว!
ทำไมอาร์เจนตินาถึงได้เข้ารอบรองฯ
เพราะเรามีความกล้า มีความมุ่งมั่น มีหัวใจ และเราทำเพื่อคน 45 ล้านคน
อาร์เจนตินาถล่มโครเอเชีย 3-0 ได้เข้ารอบชิงชนะเลิศ
(ฟุตบอลโลก นัดชิงชนะเลิศ อาร์เจนตินาพบกับฝรั่งเศส)
เป็นแมตช์สำคัญที่สุด ของทีมชาติอาร์เจนตินาในรอบ 36 ปี
อาร์เจนตินาจะได้แชมป์โลก ต้องผ่านฝรั่งเศสไปให้ได้
เรานำอยู่ 2-0 ในรอบชิงฯ ทุกคนมีความสุข
แล้วจู่ๆ ก็เหมือนที่เคยเป็น คลื่นลูกใหญ่ก็ซัดเข้ามา
อึมบาเปทำประตูให้ฝรั่งเศส!
อึมบาเปตีเสมอด้วยประตูสุดสวย อาร์เจนตินาเจอความกดดันแล้ว
ไม่อยากจะเชื่อเลย
พูดถึงความทุกข์น่ะเหรอ
คนอาร์เจนตินาต้องทนทุกข์ตลอดแหละ
มันเป็นแบบนั้นแหละ
ในช่วงนาทีสุดท้าย มันไม่มี… มันเป็นเกมธรรมดา เป็นเกมปกติ
ช่วงต่อเวลานาทีที่ 123
เป็นการเล่นครั้งสุดท้ายของแมตช์ และเป็นบอลของฝรั่งเศส
โอตาเมนดีโหม่งสกัด
ด้านหลังยังมีโกนาเต้อยู่ ดูจังหวะนี้
โอตาเมนดีพลาด โคโล มูอานี่ยิง
ตั้งแต่วินาทีที่โอตาเมนดีพลาด ผ่านไปหนึ่งหรือสองวินาที
นี่คือแมตช์พอยต์ เป็นช่วงเวลาชี้ชะตาของทีมฝรั่งเศส
ฉันตัวแข็งทื่อ ทั้งที่ตาจ้องเขม็ง
ฉันได้ยินคนรอบตัวส่งเสียงกรี๊ด กรีดร้อง กระโดดโลดเต้น
แต่ฉันตัวแข็งเหมือนรูปปั้น ไร้ความรู้สึก
ผมไม่ได้รีบพุ่งออกไปปิดมุม
เพราะเขาอาจเดาะลูกข้ามผมได้
แต่ผมก็ไม่ได้ถอย เพราะเขาอาจจ่ายให้อึมบาเปได้
ผมยืนคุมอยู่ตรงกลาง
ที่ที่ผมสามารถกดดันเขา บังคับให้เขารีบยิงได้
บอกแล้วไง ฉันเป็นคนตัดสิน ว่านายจะกลายเป็นฮีโร่หรือคนเลว
ลูกบอลโดนตรงนี้ ตรงที่รูปดาวนี่เลย
ถ้าสูงกว่านี้นิดเดียว มันคงจะเบี่ยงเข้าประตูไปแล้ว
แล้วคุณก็จะดูเหมือนคนโง่ไปอีกสี่ปี คุณนึกออกใช่ไหม
มันเป็นการเซฟที่ดีที่สุดในประวัติศาสตร์ เพราะบริบท
เพราะมันเป็นฟุตบอลโลก เพราะเป็นรอบชิงชนะเลิศ
เพราะเล่นมาแล้ว 123 นาที
เพราะวิธีที่เอมิเลียโนใช้
ผมกล้าพูดเพราะผมเชื่อว่านี่คือความจริง
เดี๋ยวนะ การเซฟ ที่จริงก็เหมือนกับการทำประตูไม่ใช่เหรอ
ผมอยากเข้าสู่การยิงจุดโทษ
เอาเลย กอมาน กอมาน!
มาร์ติเนซ! มาร์ติเนซ! ดีบู มาร์ติเนซ!
ให้ตายสิ อาร์เจนตินา!
อาร์เจนตินาเป็นฝ่ายกุมความได้เปรียบ ในการดวลจุดโทษครั้งนี้
ผมคิดว่าเขาจะยิงพลาดเพราะความกดดัน ผมคิดว่าเขาจะพลาด ไม่ใช่ว่าผมจะเซฟได้
ยิงไปแล้ว!
ไม่เข้า! ออกครับ ลูกออก!
ตอนที่เขายิงพลาด ผมรู้สึกดีใจมาก
"เขายิงพลาดเหมือนที่ฉันคิดไว้เลย" คุณนึกออกไหม
ชูอาเมนียิงออกนอกกรอบ
เต้นเลย ดีบู เต้นเลย
ทีมอาร์เจนตินา มอนติเอลยิง
โกล!
อาร์เจนตินาเป็นแชมป์โลก!
เพื่อนร่วมทีมทุกคนเข้ามากอดเขา!
หลังรอมา 36 ปี อาร์เจนตินา…
แชมป์โลก!
อาร์เจนตินาเป็นแชมป์โลก
(ฟุตบอลโลก กาตาร์ 2022)
ฉันลงไปในสนามหลังจบเกมนัดชิงฯ
แล้วเราก็มองหน้ากัน
ฉันว่าบางครั้งสายตา มันก็สื่อได้มากกว่าคำพูดเป็นพันคำ ไม่ใช่เหรอ
คุณอธิบายสิ่งที่คุณประสบมา บรรยายความรู้สึกของคุณไม่ได้
สู้ๆ อาร์เจนตินา
ไม่ว่าจะเกิดอะไรขึ้น ในฐานะนักฟุตบอล
ในฐานะกลุ่มที่เล่นในฟุตบอลโลก
เวลา 40 วันที่เราใช้ร่วมกัน ในที่พักที่มหาวิทยาลัย เราจะจดจำมันไว้
ผมมีความสุข เราทำเพื่อความภาคภูมิใจและความหลงใหล
ผมอยากทำสถิติเป็นผู้รักษาประตู ที่ลงเล่นให้ทีมชาติมากที่สุด
ผมมีเป้าหมายอีกมากมายที่ต้องทำให้สำเร็จ
คุณเจ๋งที่สุดเลย ดีบู ขอบคุณครับ
ภูมิใจที่เขาเป็นคนมาร์เดลปลาตาครับ
ดีบู มาร์ติเนซเจ๋งที่สุด
นี่ทรงผมกับสีผมที่ดีบูทำนี่
เขาเป็นตัวอย่างที่แสดงให้เห็นว่า ทุกอย่างเป็นไปได้
เอมิเลียโน ดีบู มาร์ติเนซ พลเมืองผู้โดดเด่น
พอมองย้อนกลับไปก็พูดได้ว่า "เขามาจากสนามเล็กๆ แถวบ้านนี่เอง"
การเสียสละนำเราไปสู่ความรุ่งโรจน์
เขาพยายามทำให้ได้ตามเป้าหมายของเขาเสมอ
ใช้เวลานานไหม อาจจะ
หรืออาจจะไม่ ฉันไม่รู้
ขึ้นอยู่กับว่าคุณมองมันยังไง
นั่นไง เขาอยากอยู่กับคุณปู่
ความสำเร็จของเขา คือความสำเร็จของครอบครัว
เพราะเบื้องหลังนักเตะทุกคน มีคนที่คอยสนับสนุนและทำงานหนัก
ผมกับอาเลพยายามทำตามความฝัน เหมือนที่เอมิทำสำเร็จ
สำหรับผม มันมีความหมายมาก มันเยอะมาก
ผม…
การเสียสละทั้งชีวิต มารวมอยู่ในเวลาสองวินาทีนี่
เขาเกิดมาเพื่อเป็นผู้รักษาประตู
แม่ฮะ พ่อฮะ เราเป็นแชมป์แล้ว!
เด็กๆ นั่นลูกใช่ไหม
แบบไม่ได้ดุพวกเขานะ แค่ "เด็กๆ…"
หวัดดีลูก วันนี้ที่โรงเรียนเป็นไงบ้าง
ฉันจะซัดนายให้ยับเลย
จริงเหรอ ลองเซฟลูกนี้ดูซิ
นั่นกางเกงนักเรียนนะ
แล้วพรุ่งนี้จะใส่อะไร
จริงๆ คือฉันลืมมันไว้บนรถเมล์ เลยต้องเอาผ้ามาปะกางเกงแทน
ฉันต้องพูดว่า "วู้ฮู้" ไหม
วู้ฮู้ สู้ๆ เอมิ
ไม่!
ทำอะไรน่ะ โอ้ ไม่นะ!
โอ๊ะ ไม่นะ โอ๊ย!
หรูหราหมาเห่าเลยเนอะ
โอเค! ได้แล้วครับ เย่!
สุดยอด
คำบรรยายโดย วราภรณ์ วราสภานนท์